Ομντουρμάν

Το Ομντουρμάν (επίσημα αραβικά: أم درمان‎, Ουμ Ντουρμάν) είναι η πιο πυκνοκατοικημένη πόλη στο Σουδάν και το κρατίδιο του Χαρτούμ. Βρίσκεται στις δυτικές όχθες του ποταμού Νείλου, απέναντι από την πρωτεύουσα Χαρτούμ.

 Το όνομα Ομντουρμάν (Ουμ Ντουρμάν) σημαίνει μητέρα του Ντουρμάν, αλλά δεν είναι γνωστό αν υπήρξε τέτοιο πρόσωπο. Μετά την πολιορκία του Χαρτούμ, τη σημερινή τοποθεσία του τάφου του Μαχντί, η πόλη άρχισε να αναπτύσσεται ταχύτατα. Ωστόσο, στη Μάχη του Ομντουρμάν το 1898 (η οποία στην πραγματικότητα έλαβε χώρα στο κοντινό χωριό Κερέρι), ο Λόρδος Κίτσενερ νίκησε τις Μαχντικές δυνάμεις και σκότωσε τον Αμπνταλαχί ιμπν Μουχάμαντ, τον χαλίφη, εξασφαλίζοντας τον Βρετανικό έλεγχο του Σουδάν. Τον Σεπτέμβριο του 1898 ο βρετανικός στρατός εισέβαλε στο Σουδάν υπό τον στρατηγό Οράτιο Χέρμπερτ Κίτσενερ. Ο στρατός αποτελούταν από 20.000 άτομα αλλά ήταν εξοπλισμένος με όπλα Μαξίμ και τυφέκια Μαρτίνι-Χένρι, από τα πιο σύγχρονα της εποχής. Στη μάχη του Ομντουρμάν, ο Βρετανικός Στρατός αντιμετώπισε τους σουδανούς υπερασπιστές, οι οποίοι αποτελούνταν από πάνω από 52.000 ανεπαρκώς εξοπλισμένους δερβίσηδες των γειτονικών ερημικών φυλών. Η μάχη τελείωσε σε πέντε ώρες. Οι Σουδανοί υπερασπιστές είχαν πάνω από 10.000 νεκρούς, ενώ οι Βρετανοί είχαν 382 τραυματίες και μόνο 48 νεκρούς. Στη συνέχεια, ο Στρατηγός Κίτσενερ προχώρησε στην καταστροφή του τάφου του Μαχντί και σύμφωνα με τον Ουίνστον Τσώρτσιλ "πήρε το κεφάλι του Μαχντί και το τοποθέτησε σε ένα κουτάκι κηροζίνης ως τρόπαιο".Ο Κίτσενερ επανέφερε τη πρωτεύουσα στο Χαρτούμ και από το 1899 μέχρι το 1956 το Σουδάν ήταν αγγλοαιγυπτιακή κτήση. Αν και το μεγαλύτερο μέρος της πόλης καταστράφηκε στη μάχη, ο τάφος του Μαχντί αποκαταστάθηκε και ανακαινίστηκε. Στις 10 Μαΐου 2008 η ομάδα ανταρτών του Νταρφούρ, το Κίνημα Ισότητας και Δικαιοσύνης, μετέφερε την έδρα του στην πόλη όπου ενεπλάκη σε σκληρές μάχες με τις κυβερνητικές δυνάμεις του Σουδάν. Ο στόχος τους ήταν να ανατρέψουν την κυβέρνηση του Ομάρ Χασάν ελ-Μπεσίρ. Το Ομντουρμάν έχει ζεστό, ξηρό κλίμα. Βροχόπτωση πέφτει μόνο το καλοκαίρι. Η πόλη λαμβάνει περίπου 160 χιλιοστόμετρα βροχής τον χρόνο. Βάσει των στατιστικών για την θερμοκρασία είναι μια από τις θερμότερες μεγάλες πόλεις του κόσμου. Το καλοκαίρι συχνά η θερμοκρασία ξεπερνά τους 40 °C. Η πόλη είναι σχετικά πεδινή και βρίσκεται σε υψόμετρο 178 μέτρων. Η μέση ετήσια θερμοκρασία είναι 37.1 °C με έξι μήνες του χρόνο να έχουν τουλάχιστον μέση υψηλή θερμοκρασία άνω των 38 °C. Σε κανένα μήνα η μέση υψηλή μηνιαία θερμοκρασία δεν υποχωρεί κάτω από τους 30 °C. Τον Ιανουάριο και τον Φεβρουάριο οι ημερήσιες θερμοκρασίες είναι σχετικά πολύ θερμές αλλά οι νύχτες είναι σχετικά δροσερές με μέσες χαμηλές θερμοκρασίες λίγο πάνω από τους 15 °C. Το Ομντουρμάν, λόγω της θέσης του απέναντι από την πρωτεύουσα Χαρτούμ, λόγω της αστικοποίησης αλλά και της υψηλής γεννητικότητας, έχει πολύ γρήγορο ρυθμό δημογραφικής ανάπτυξης. Τα δημόσια πανεπιστήμια του Ομντουρμάν είναι τα παρακάτω: Πανεπιστήμιο Καράρι Ισλαμικό Πανεπιστήμιο του Ομντουρμάν Πανεπιστήμιο του Ιερού Κορανίου και Ισλαμικών ΕπιστημώνΤα ιδιωτικά πανεπιστήμια του Ομντουρμάν είναι τα παρακάτω: Πανεπιστήμιο Θηλέων Αχφάντ Πανεπιστήμιο Ομντουρμάν Αχλία Πανεπιστήμιο Επιστήμης και Τεχνολογίας - Ομντουρμάν Το Αεροδρόμιο του Χαρτούμ εξυπηρετεί το Ομντουρμάν. Σύμφωνα με Σουδανούς αξιωματούχους, έχει προταθεί η ίδρυση ενός νέου αεροδρομίου το οποίο θα βρίσκεται 50 χιλιόμετρα νότια του Ομντουρμάν. Λέγεται ότι θα βρίσκεται εντός των ορίων της πόλης του Ομντουρμάν, τα οποία όμως δεν έχουν οριστεί επίσημα. Το εγχείρημα εκτιμάται ότι επρόκειτο να ολοκληρωθεί το 2012 με εκτιμώμενο προϋπολογισμό ύψους 530 εκατομμυρίων δολαρίων. Τζαμί Αλ-Νιλίν Μπαντ (Ομντουρμάν) Μουσείο του Οίκου των Χαλίφα